CELEX: C2004/094/55
Language: da
Date: 2004-04-17 00:00:00
Title: Sag C-80/04 P: Appel iværksat den 18. februar 2004 af DLD Trading Company til prøvelse af dom afsagt den 17. december 2003 af De Europæiske Fællesskabers Ret i Første Instans (Første Afdeling) i sag T-146/01, DLD Trading Co. mod Rådet for Den Europæiske Union, støttet af Republikken Østrig, Kommissionen for De Europæiske Fællesskaber og Republikken Finland.

17.4.2004   
            
            
               DA
            
            
               Den Europæiske Unions Tidende
            
            
               C 94/25
            
         Appel iværksat den 18. februar 2004 af DLD Trading Company til prøvelse af dom afsagt den 17. december 2003 af De Europæiske Fællesskabers Ret i Første Instans (Første Afdeling) i sag T-146/01, DLD Trading Co. mod Rådet for Den Europæiske Union, støttet af Republikken Østrig, Kommissionen for De Europæiske Fællesskaber og Republikken Finland.
   (Sag C-80/04 P)
   (2004/C 94/55)
   Ved De Europæiske Fællesskabers Domstol er der den 18. februar 2004 iværksat appel af DLD Trading Company ved Rechtsanwälte Dr. J. Hintermayr, Dr. F. Haunschmidt, Dr. G. Minichmayr, LLM, Dr. P. Burgstaller, LLM, og Mag. Georg J. Tusek, Marienstr. 4, A-4020 Linz, til prøvelse af dom afsagt den 17. december 2003 af De Europæiske Fællesskabers Ret i Første Instans (Første Afdeling) i sag T-146/01, DLD Trading Co. mod Rådet for Den Europæiske Union, støttet af Republikken Østrig, Kommissionen for De Europæiske Fællesskaber og Republikken Finland.
   Appellanten har nedlagt følgende påstande:
   
               1.
            
            
               Appellen fremmes til behandling i realiteten og
               
                           —
                        
                        
                           Rettens dom af 17. december 2003 i sag sag T-146/01 (1) ændres, således at det pålægges Rådet for Den Europæiske Union at betale 726 728,34 EUR i erstatning.
                        
                     
                           —
                        
                        
                           Subsidiært ændres Rettens dom af 17. december 2003 således, at det fastslås, at appellanten har krav på erstatning, og for så vidt angår fastsættelsen af erstatningskravets størrelse hjemvises sagen til Retten.
                        
                     
                           —
                        
                        
                           Mere subsidiært ophæves Rettens dom af 17. december 2003, og sagen hjemvises til Retten.
                        
                     
         
               2.
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter:
   Appellanten har anført, at Retten har tilsidesat fællesskabsretten på følgende punkter:
   
               —
            
            
               Urigtig vurdering af årsagssammenhængen mellem den tilbagevirkende kraft af forordning nr. 2744/98 og det tab, der herved påføres appellanten. Det i sagen påberåbte tab indtrådte nemlig ikke med virkning fra den 1. januar 1998, men som følge af ikrafttrædelsen af forordning nr. 2744/98 den 14. december 1998 med virkning fra den 1. januar 1998. Årsagen til tabet var ikke den af Republikken Østrig fastsatte afgiftsfrie indførsel på 75 ECU, men den adfærd, Rådet udviste. Den udløsende begivenhed var ikrafttrædelsen af forordning nr. 2744/98 den 14. december 1998. Af disse grunde er det Rådets udstedelse af forordning nr. 2744/98 den 14. december 1998, der er den direkte årsag til, at appellanten har mistet sin ret til at gøre krav gældende over for Republikken Østrig.
            
         
               —
            
            
               Manglende hensyntagen til, at begrænsningerne i fællesskabsordningen vedrørende fritagelse for import- og eksportafgiften (forordning nr. 918/83, som ændret) i kraft af forordning nr. 3316/94 og nr. 2744/98 til en beskyttelse af virksomhederne i grænseområdet (»grenznahe Unternehmungen«) specielt tager sigte på Østrig. Alligevel nedsættes beløbet for den afgiftsfrie indførsel i henhold til de nævnte forordninger i geografisk henseende uden begrænsninger. Begrænsningerne af beløbet for den afgiftsfrie indførsel i henhold til forordning nr. 3316/94 og nr. 2744/98 er derfor ikke nødvendige, unødigt omfattende og uforholdsmæssige i forhold til det tilstræbe formål og dermed retsstridige.
            
         
      (1)  Endnu ikke trykt i Samling af Afgørelser.